cyanic-selkie/wikianc huggingface dataset:
এ. এন. এম. ইউসুফ
রাজনৈতিক ও কর্মজীবন
১৯৬৮-১৯৭১ সাল পর্যন্ত তিনি ঢাকা ন্যাশনাল মেডিকেল ইনষ্টিটিউট হাসপাতালের সম্পাদক, ১৯৭৯-৮১ সাল পর্যন্ত উক্ত হাসপাতালের গভর্ণিং বডির সহসভাপতি হিসেবে দায়িত্ব পালন করেন। তিনি ঢাকাস্থ কুলাউড়া সমিতির প্রতিষ্ঠাতা আহ্বায়ক, ছিলেন।
১৯৬২, ৬৫, ৭৯ এবং ৮৬ এর পার্লামেন্ট নির্বাচনে কুলাউড়া থেকে তিনি অংশ গ্রহণ করেন। তিনি মৌলভীবাজার-২ আসন থেকে বাংলাদেশ মুসলিম লীগের প্রার্থী হিসেবে ১৯৮৬ সালের তৃতীয় জাতীয় সংসদ নির্বাচনের সংসদ সদস্য।
মৃত্যু
এ. এন. এম. ইউসুফ ২২ অক্টোবর ২০০৯ সালে ঢাকার মগবাজারের রাশমনো ক্লিনিকে মৃত্যুবরণ করেন।
পিপ্‌ল্‌স আর্কাইভ
পিপ্‌ল্‌স আর্কাইভ (ইংরেজি ভাষায়: Peoples archive) একটি ওয়েবসাইট যাতে গুরুত্বপূর্ণ ব্যক্তিদের ভিডিও আছে। এই ভিডিওগুলো মূলত জীবনীভিত্তিক, অর্থাৎ বিখ্যাত ব্যক্তিরাই নিজেরাই নিজেদের জীবন নিয়ে বলছেন এমন ভিডিওতে সমৃদ্ধ এই ওয়েবসাইটটি। প্রথমে "সাইন্স আর্কাইভ" নামে এর যাত্রা শুরু হয়েছিল। মূলত বিজ্ঞানীদের ভিডিও স্থান পায় এতে।
জন হুইলার (দ্ব্যর্থতা নিরসন)
জন হুইলার দ্বারা নিচের যে কাউকে বোঝানো যেতে পারে:
মার্টিন ম্যাককেগ
মার্টিন জন ম্যাককেগ (Martin McCague; জন্ম: ২৪ মে, ১৯৬৯) কাউন্টি অ্যান্ট্রিমের লার্ন এলাকায় জন্মগ্রহণকারী আইরিশ বংশোদ্ভূত সাবেক পেশাদার ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৩ থেকে ১৯৯৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৯০-৯১ মৌসুম থেকে ২০০১ সাল পর্যন্ত মার্টিন ম্যাককেগের প্রথম-শ্রেণীর খেলোয়াড়ী জীবন চলমান ছিল। উত্তরে আয়ারল্যান্ডে জন্মগ্রহণ করলেও অস্ট্রেলিয়ায় শৈশবকাল অতিবাহিত করেন। সেখানেই পেশাদারী খেলোয়াড়ী জীবন শুরু করেন।
অস্ট্রেলিয়ায় ক্রিকেটার হিসেবে খেলোয়াড়ী জীবনের সূত্রপাত ঘটান। উত্তর আয়ারল্যান্ডে জন্মগ্রহণ ও বিদেশী খেলোয়াড় - উভয় ক্ষেত্রেই কেন্টের পক্ষে খেলার সুযোগ পান। ১৯৯৪ সালে ডার্বিশায়ারের বিপক্ষে চ্যাম্পিয়নশীপের খেলায় ১৪৭ রান খরচায় ১৫ উইকেট দখল করেন। এরপর আরও অনেকগুলো বছর কাউন্টি ক্রিকেটে খেলতে থাকেন। ২০০৫ সালে কয়েকটি টুয়েন্টি২০ ক্রিকেট খেলায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন মার্টিন ম্যাককেগ। ১ জুলাই, ১৯৯৩ তারিখে নটিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ১৯৯৪ তারিখে ব্রিসবেনে একই দলের বিপক্ষে সর্বশেষ টেস্টে অংশ নেন তিনি।
১৯৯৩ সালে ট্রেন্ট ব্রিজ টেস্টে অভিষেক পর্ব সম্পন্ন হয় তার। বেশ ভালোমানের বোলিং করেন। বলে পর্যাপ্ত পেস থাকা সত্ত্বেও নিয়ন্ত্রণ রাখতে পারছিলেন না। অস্ট্রেলিয়ার মাটিতে প্রথম-শ্রেণীর ক্রিকেটে খেলায় অংশগ্রহণের অভিজ্ঞতার থাকায় ঐ মৌসুমের শীতকালে অ্যাশেজ সফরে তার অন্তর্ভূক্তি আশ্চর্যজনক ছিল না বলে কিছুসংখ্যক ক্রিকেটবোদ্ধাদের অভিমত।
মার্ক টেলর, স্টিভ ওয়াহ ও ডেভিড বুনকে আউট করেন। মার্ক ওয়াহকে কটে বিদেয় করেন। এরফলে খেলার গতিধারা পরিবর্তিত হয়ে যায়। পাশাপাশি দ্বিতীয় ইনিংসে গ্রাহাম থর্পের নিজস্ব প্রথম সেঞ্চুরি দলকে চালকের আসনে নিয়ে যায়। উইজডেন ক্রিকেট মান্থলিতে ডেভিড ফ্রিদ মন্তব্য করেন যে, নিজের শুরুরদিকের ওভারগুলো অনেকাংশে এ মাঠে টিবি কটার ও কিথ মিলারের খেলার সাথে মিল খুঁজে পাওয়া যায়। একই সাময়িকীতে বব উইলিস মন্তব্য করেন যে, এ সিরিজের পূর্বেই আমরা ম্যাককেগের নাম শুনেছি। কিন্তু, আঘাতের কারণে তাকে এখানে দেখতে পাইনি।
হেডিংলিতে দ্বিতীয় খেলায় অংশ নেয়ার আঠারো মাস পর ব্রিসবেনে সর্বশেষ টেস্টে খেলেন। ১৯৯৪-৯৫ মৌসুমের অ্যাশেজ সিরিজ চলাকালে অস্ট্রেলীয় ট্যাক্সি চালকের কাছ থেকে বিশ্বাসঘাতক হিসেবে চিহ্নিত হন ও তাকে যাত্রী হিসেবে আরোহণ করতে অস্বীকৃতি জানায়।
ব্যক্তিগত জীবন
১৯৯০ সালে নর্থ অ্যাডিলেডের পক্ষে অর্ধ-পেশাদারী পর্যায়ে অস্ট্রেলীয় রুলস ফুটবলের একটি খেলায় অংশ নেন।
ব্যক্তিগত জীবনে বিবাহিত মার্টিন ম্যাককেগ দুই সন্তানের জনক। ২০১৮ সালে তারা লিডস ও ব্রুমফিল্ড ক্রিকেট ক্লাবের পক্ষে খেলে।
দোন্দোলি মসজিদ
দোন্দোলি মসজিদ বা ডোন্ডোলি মসজিদ হল ঘানার উচ্চ পশ্চিম অঞ্চলের ওয়া-র দোন্দোলি গ্রামে সুদানী স্থাপত্য শৈলীতে নির্মিত একটি মসজিদ। গ্রামের নামানুসারে মসজিদটির এই নামকরণ করা হয়েছে।
ইতিহাস
দাবী করা হয় কারিমাফা নামক একজন ব্যক্তি মালি থেকে ওয়াতে স্থানান্তরিত হয়ে মসজিদটি নির্মাণ করেছিলেন। মসজিদটিকে প্রতিষ্ঠাতার নামানুসারে এটিকে করিমাফা মসজিদ বলা হত এবং এটি ১৯শ শতকে নির্মিত হয়েছিল। ঘানার উত্তরাঞ্চলের অধিকাংশ সম্প্রদায়ই মুসলিম। খ্রিস্টীয় দশম শতাব্দীতে, ইসলাম আফ্রিকায় প্রবেশের কথা শুনা যায়। এটি মিশর থেকে সোনার বাণিজ্য রুট বরাবর পশ্চিম এবং দক্ষিণ অংশে স্থানান্তরিত হয়।
ঘানায় ইসলামি ব্যবসায়ী, মান্ডে যোদ্ধা এবং অন্যান্য ধর্মপ্রচারক এই বাণিজ্য পথগুলি ব্যবহার করতেন। কখনও কখনও এই রুটগুলিতে বারবাররা হানা দিত। এটি ওই এলাকায় ইসলাম প্রচারে একটি বড় ভূমিকা পালন করেছিল। এই ইসলামি ব্যবসায়ীদের মধ্যে কয়েকজনের জন্য বিশ্রামের স্থান হিসাবে কাজ করার জন্য মসজিদগুলি তৈরি করা হয়েছিল।
বৈশিষ্ট্য
ঘানার উত্তর ও সাভানা অঞ্চলের অন্যান্য মসজিদের মতো, দোন্দোলি মসজিদটি স্থানীয় উপকরণ এবং নির্মাণ কৌশল ব্যবহার করে ঐতিহ্যবাহী সুদানি-সাহেলীয় স্থাপত্য শৈলীতে নির্মিত।
জিনারদী ইউনিয়ন
জিনারদী ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।
প্রশাসনিক এলাকা
জিনারদী ইউনিয়নে মোট ৩৭ টি গ্রাম:
১। বাড়ারচর ২। গয়েশপুর ৩। রাঘবদী ৪। চরনগরদী ৫। পলাশেরচর ৬। মাঝেরচর ৭। পারুলিয়া ৮। চরপাড়া ৯। উত্তরচন্দন ১০। তারগাঁও ১১। ছোট তারগাঁও, ১২। নগরনরসিংপুর ১৩। রাবান ১৪। সাতটেকিয়া ১৫। ভালুকাপাড়া ১৬। বিলপাড়, ১৭। ছয়ধরিয়া ১৮। বরাব ১৯। বাঘাব ২০। পাঁচভাগ ২১। সানেরবাড়ী ২২। গাবতলী ২৩। পন্ডিতপাড়া ২৪। ছোট লক্ষ্মীপুর ২৫। গোয়ালবাথান ২৬। জিনারদী ২৭। কুড়াইতলী ২৮। বড়িবাড়ী ২৯। কাটাবেড় ৩০। দক্ষিণ উত্তরচন্দন ৩১। মধ্য পারুলিয়া।
শিক্ষা
শিক্ষার হার : ৫৭.৩৫%
শিক্ষা প্রতিষ্ঠান
কুসুম্বা মসজিদ
কুসুম্বা মসজিদ বাংলাদেশের নওগাঁ জেলার মান্দা উপজেলার কুসুম্বা গ্রামের একটি প্রাচীন মসজিদ। কুসুম্বা দিঘির পশ্চিম পাড়ে, পাথরের তৈরি ধূসর বর্ণের মসজিদটি অবস্থিত। বাংলাদেশের পাঁচ টাকার নোটে এই মসজিদের ছবি দেওয়া আছে।
জিনারদী ইউনিয়ন
জনপ্রতিনিধি
বর্তমান চেয়ারম্যান- মো: কামরুল ইসলাম গাজী
কুসুম্বা মসজিদ
ইতিহাস
মসজিদের প্রবেশদ্বারে বসানো ফলকে মসজিদের নির্মাণকাল লেখা রয়েছে হিজরি ৯৬৬ সাল(১৫৫৮-১৫৬৯খ্রিষ্টাব্দ)। আফগানি শাসনামলের শুর বংশের শেষদিকের শাসক গিয়াসউদ্দিন বাহাদুর শাহের আমলে সুলায়মান নামে একজন এই মসজিদটি নির্মাণ করেছিলেন।
১৮৯৭ সালের ভূমিকম্পে মসজিদের তিনটি গুম্বজ নষ্ট হয়েছিল। পরে সেগুলো প্রত্নতত্ত্ব অধিদপ্তর সংস্কার করেন। পরবর্তীতে ২০১৭ সালে মসজিদের চতুর্দিকে এবং পূর্বপার্শ্বে অবস্থিত দিঘির পাড়ে ফুলের বাগান নির্মান, আলোকসজ্জার কাজ করা হয়।
অবস্থান
আত্রাই নদীর পশ্চিম তীরে, বাংলাদেশের নওগাঁ জেলার মান্দা উপজেলা থেকে ৪ মাইল উত্তর-পশ্চিমে মান্দা-নওগাঁ সড়কের পশ্চিম পার্শ্বে এ মসজিদটি অবস্থিত।
বিবরণ
মসজিদটি দৈর্ঘ্যে ৫৮ফুট, প্রস্থে ৪২ফুট। দুই সারিতে ৬টি গোলাকার গম্বুজ রয়েছে। মসজিদের গায়ে রয়েছে লতাপাতার নকশা। প্রাচীর ঘেরা মসজিদটির প্রধান ফটকে প্রহরী চৌকি ছিল। মসজিদটিতে ইটের গাঁথুনি, সামান্য বাঁকানো কার্ণিশ এবং সংলগ্ন আটকোণা বুরুজ। এগুলো থেকে মসজিদের স্থাপত্যে বাংলা স্থাপত্যরীতির প্রভাব পাওয়া যায়। মসজিদের মূল গাঁথুনি ইটের হলেও এর সম্পূর্ণ দেয়াল এবং ভেতরের খিলানগুলো পাথরের আস্তরণে ঢাকা। মসজিদের স্তম্ভ, ভিত্তি মঞ্চ, মেঝে ও দেয়ালের জালি নকশা পর্যন্ত পাথরের। মসজিদটি আয়তাকার এবং এতে রয়েছে তিনটি বে এবং দুটি আইল। এর পূর্বপ্রান্তে তিনটি এবং উত্তর-দক্ষিণে একটি করে প্রবেশপথ। মসজিদের কেন্দ্রীয় মিহরাবটি পশ্চিম দিকের দেয়ালের থেকে আলাদা। পশ্চিম দেয়ালের দক্ষিণ-পূর্ব দিকে এবং মাঝামাঝি প্রবেশপথ বরাবর দুটো মিহরাব রয়েছে যা মেঝের সমান্তরাল। উত্তর-পশ্চিম কোণের বে-তে মিহরাবটি একটি উঁচু বেদীর উপর বসানো। মোট মিহরাব আছে ৩টি, যার সবগুলো কালো পাথরের তৈরি। মসজিদটির সম্মুখে ২৫.৮৩ একের আয়তনের একটি বিশাল জলাশয় রয়েছে। মিহরাবে আঙ্গুরগুচ্ছ ও লতাপাতার নকশা খোদিত রয়েছে।
জাতীয় গণতান্ত্রিক ফ্রন্ট (ফরাসি ভারত)
জাতীয় গণতান্ত্রিক ফ্রন্ট (Front national démocratique) ফরাসি ভারতে একটি রাজনৈতিক জোট ছিল। জোটে সমাজতন্ত্রী এবং কমিউনিস্টদের মধ্যে বিভক্তির উত্থান না হওয়া পর্যন্ত আন্দোলনটি অল্প সময়ের জন্য উপনিবেশের রাজনৈতিক দৃশ্যে আধিপত্য বিস্তার করে।
জাতীয় গণতান্ত্রিক ফ্রন্ট ১৯৪৬ সালের জানুয়ারিতে প্রতিষ্ঠিত হয়। ফ্রন্টে কমিউনিস্ট, সমাজতান্ত্রিক, মহাজন সভা এবং কমব্যাট গ্রুপ (জুলিয়ান অ্যাডিসামের নেতৃত্বে, যারা আলজেরিয়া থেকে ফরাসি ভারতে এসেছিলেন) নিয়ে গঠিত।
জাতীয় গণতান্ত্রিক ফ্রন্ট ১৯৪৬ সালের পৌরসভা, প্রতিনিধি পরিষদ এবং ফরাসি জাতীয় পরিষদ নির্বাচনে প্রতিদ্বন্দ্বিতা করেছিল। জাতীয় গণতান্ত্রিক ফ্রন্টের ১৯৪৬ সালের নির্বাচনী ইশতেহারে ফরাসি ভারতকে ফরাসি ইউনিয়নের মধ্যে একটি সম্পূর্ণ স্বায়ত্তশাসিত ইউনিট হওয়ার আহ্বান জানানো হয়েছিল। জাতীয় গণতান্ত্রিক ফ্রন্ট ১৯৪৬ সালের ফরাসি ভারতের প্রতিনিধি পরিষদ নির্বাচনে ৪৪টি আসনের মধ্যে ৩০টি আসনে জয়লাভ করে। কমিউনিস্ট নেতা ভি. সুব্বিয়া ন্যাশনাল ডেমোক্রেটিক ফ্রন্টের নির্বাচিত প্রার্থীদের মধ্যে ছিলেন। ২৩ জুন, ১৯৪৬ সালের পৌরসভা নির্বাচনে ন্যাশনাল ডেমোক্রেটিক ফ্রন্ট ফরাসি ভারতের সমস্ত ২২টি পৌরসভা দখল করে, নির্বাচনে ১২২টি পৌরসভার আসনের মধ্যে ১০১টিতে জয়লাভ করে। ন্যাশনাল ডেমোক্রেটিক ফ্রন্টের নেতা কমল ঘোষ চন্দননগরের মেয়র হয়েছেন। ন্যাশনাল ডেমোক্রেটিক ফ্রন্টের প্রার্থী, ল্যামবার্ট সারাভানে, ১৯৪৬ সালের নভেম্বরে ফরাসি ন্যাশনাল অ্যাসেম্বলির নির্বাচনে ফরাসি ভারত আসনে জয়ী হন।
১৯৪৭ সালের জুলাই মাসে এডোয়ার্ড গাউবার্ট এবং তার অনুসারীরা ন্যাশনাল ডেমোক্রেটিক ফ্রন্ট থেকে বিচ্ছিন্ন হয়ে ফ্রেঞ্চ ইন্ডিয়া সোশ্যালিস্ট পার্টি গঠন করেন। গবার্টের নতুন দল দ্রুত ফরাসি ঔপনিবেশিক প্রশাসনের সমর্থন লাভ করে। ন্যাশনাল ডেমোক্রেটিক ফ্রন্টের যা অবশিষ্ট ছিল তা ফ্রেঞ্চ ইন্ডিয়ার কমিউনিস্ট পার্টির আধিপত্যে পরিণত হয়।
১৭৫১
১৭৫১ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
১৬ মার্চ - জেমস ম্যাডিসন, মার্কিন যুক্তরাষ্ট্রের চতুর্থ রাষ্ট্রপতি (মৃ. ২৮ জুন ১৮৩৬)
অক্টোবর-ডিসেম্বর
1751 – 1800
সেলিম শাহরিয়ার
সেলিম শাহরিয়ার একজন বাংলাদেশী বিজ্ঞানী এবং নর্থওয়েস্টার্ন বিশ্ববিদ্যালয় এর অধ্যাপক।
জীবনী
শাহরিয়ার ১৯৬৪ সালে জন্মগ্রহণ করেন। বিপিন বিহারি স্কুল থেকে মাধ্যমিক আর ঢাকা কলেজ থেকে উচ্চমাধ্যমিক পরীক্ষায় তিনি মেধাতালিকায় ছিলেন দশের মধ্যে। ম্যাসাচুসেট্‌স ইনস্টিটিউট অব টেকনোলজি থেকে তড়িৎ প্রকৌশল ও কম্পিউটার বিজ্ঞান এবং পদার্থবিজ্ঞানে ১৯৮৬ সালে ব্যাচেলর অব সায়েন্স, তড়িৎ প্রকৌশল ও কম্পিউটার বিজ্ঞানে ১৯৮৯ সালে মাস্টার অব সায়েন্স এবং তড়িৎ প্রকৌশল ও কম্পিউটার বিজ্ঞানে ১৯৯২ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি এর রিসার্চ ল্যাবরেটরী অব ইলেক্ট্রনিক্স এ ১৯৯১ থেকে ১৯৯২ সাল পর্যন্ত পোস্ট-ডক্টরাল রিসার্চ অ্যাসোসিয়েট, ১৯৯২ থেকে ২০০০ সাল পর্যন্ত রিসার্চ সায়েন্টিস্ট এবং ২০০১ সালে প্রিন্সিপাল রিসার্চ সায়েন্টিস্ট হিসেবে কর্মরত ছিলেন। ২০০১ থেকে ২০০৮ সাল পর্যন্ত নর্থওয়েস্টার্ন বিশ্ববিদ্যালয় এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক হিসেবে কর্মরত ছিলেন। ২০০৮ সালে তিনি অধ্যাপক পদে উন্নীত হন। ২০০৮ সাল থেকে এই বিভাগের সলিড স্টেট এবং ফোটোনিক্স ডিভিশনের পরিচালক হিসেবে কর্মরত। একই সাথে তিনি ২০০৮ সাল থেকে পদার্থবিজ্ঞান এবং জ্যোতির্বিজ্ঞান বিভাগেরও অধ্যাপক।
ক্রিস্টিয়ান পুলিশিচ
ক্রিস্টিয়ান মেইট পুলিশিচ (Kristijan Mate Pulišić: ; জন্ম সেপ্টেম্বর ১৮, ১৯৯৮) হলেন একজন মার্কিন পেশাদার সকার বা ফুটবল খেলোয়াড়, যিনি একজন  অ্যাটাকিং মিডফিল্ডার অথবা উইঙ্গার হিসেবে প্রিমিয়ার লিগ ক্লাব চেলসি এবং যুক্তরাষ্ট্র জাতীয় দল-এর হয়ে খেলে থাকেন।
অনেকে প্রত্যাশা করেন আমেরিকার সেরা সকার বা ফুটবল খেলোয়াড় হিসেবে, তিনি সর্বকনিষ্ঠ ফুটবলার যিনি তার দেশের জেষ্ঠ জাতীয় দল-এর হয়ে ফিফা বিশ্বকাপ-এর বাছাইপর্বে প্রতিনিধিত্ব করেছেন। যুক্তরাষ্ট্র বয়স ভিত্তিক জাতীয় দল সমূহের সাথে তার দ্রুত উত্থান  জনপ্রিয় জার্মান ক্লাব বরুসিয়া ডর্টমুন্ডের একাডেমীতেও প্রতিফলিত হয়েছে, ২০১৫-১৬ সালের শীতকালীন বিরতির আগের সময়কালে তাকে প্রথম দলে আনার আগ পযন্ত তিনি মাত্র ১৫ ম্যাচ খেলেছিলেন।
২০১৬ সালের এপ্রিল মাসে, তিনি জনপ্রিয় জার্মান ঘরোয়া লিগ বুন্দেসলিগা-এ সর্বকনিষ্ঠ গোল করা বিদেশী খেলোয়াড় হয়ে যান। একই মাসের শেষের দিকে, তিনি বুন্দেসলিগা'র ইতিহাসে দুটি গোল করা সর্ব কনিষ্ঠ খেলোয়াড় হিসেবে বোনে যান। ২০১৬ সালের ২৮শে মে, তার আঠারোতম জন্ম তারিখের কিছু দিন বাকি থাকতেই, তিনি বলিভিয়া'র বিপক্ষে অনুষ্ঠিত হওয়া এক আন্তর্জাতিক বন্ধুত্বপূর্ণ ম্যাচে গোল করেন, যা তাকে তার দেশ যুক্তরাষ্ট্র-এর হয়ে আধুনিক যুগে গোল করা সর্বকনিষ্ঠ খেলোয়াড় বানিয়ে দেয়। ২০১৬ সালের ২রা সেপ্টেম্বর, মাত্র ১৭ বছর ৩৪৯ দিন বয়সে তিনি বিশ্বকাপ বাছাই পর্ব-এর ম্যাচে গোল করে বাছাই পর্বে গোল করা মার্কিন ইতিহাসের সর্বকনিষ্ঠ পুরুষ খেলোয়াড় হয়ে যান।
প্রাথমিক জীবন এবং ব্যক্তিগত জীবন
পুলিশিচের জন্ম হয়, মার্কিন যযুক্তরাষ্ট্রের পেন্সিল্‌ভেনিয়া রাজ্যের হার্শে শহরে, যেখানে তিনি তার শৈশবের সিংহভাগ সময় ব্যয় করেছেন। তার পিতা-মাতা হলেন, মার্ক এবং কেলি পুলিশিচ, তারা দু'জন-ই মার্কিন যুক্তরাষ্ট্রের ভার্জিনিয়া রাজ্যের ফেয়ারফেক্স কান্ট্রি জেলায় অবস্থিত জর্জ মাসন বিশ্ববিদ্যালয়-এ কলেজিয়েট ফুটবল বা সকার খেলেছেন এবং তার বাবা ১৯৯০ সালের দিকে মার্কিন সাবেক আভ্যন্তরীন সকার ক্লাব হেরিসবার্গ হিট-এর হয়ে পেশাদার  আভ্যন্তরীন সকার খেলেছেন এছাড়াও পরবর্তীতে তরুন এবং পেশাদার উভয় ভাগ সমূহে কোচের দাইত্ব পালন করেন। পুলিশিচের সাত বছর বয়স থাকাকালীন সময়ে, এক বছর তিনি ইংল্যান্ড-এ বসবাস করেছেন, সেখানে তিনি ইংলিশ ক্লাব ব্রেকলি টাউন-এর তরুন দলে খেলেছেন।
পুলিশিচের দাদা, মেইটের জন্ম হয়েছিলো ক্রোয়েশিয়া-এর ওলিব নামক দ্বীপে। পুলিশিচ জার্মানিতে চলে আসার পর, সে দেশের কর্ম ভিসায় আবেদন এড়ানোর জন্য ক্রোয়েশিয়ান (এবং ইউরোপীয় ইউনিয়ন) -এর নাগরিকত্বের জন্য আবেদন করেন। তাকে ক্রোয়েশিয়া জাতীয় দল-এর হয়ে খেলার জন্য প্রস্তাব দেওয়া হয়, কিন্তু তিনি তা নাকচ করে দেন।
সাহেবরামপুর ইউনিয়ন
সাহেবরামপুর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। সাহেবরামপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
ভৌগোলিক উপাত্ত
সাহেবরামপুর ইউনিয়নের মোট আয়তন ৫,৬৬৮ একর বা ২২.৯৪ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৪,৩২৮টি।
এ ইউনিয়নে ১৫ কিলোমিটার পাকারাস্তা ও ৮৯ কিলোমিটার কাঁচারাস্তা রয়েছে। হাট-বাজার রয়েছে ৬টি। মসজিদের সংখ্যা ১৭৫টি এবং মন্দিরের সংখ্যা ১টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী সাহেবরামপুর ইউনিয়নের ৪,৩২৮টি পরিবারে মোট জনসংখ্যা ১৯,৬৭৮ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ৯,২৮১ জন পুরুষ ও ১০,৩৯৭ জন মহিলা এবং লিঙ্গ অনুপাত ৮৯। মুসলিম ধর্মালম্বী ১৯,৪৩৯ জন, হিন্দু ধর্মালম্বী ২২৯ জন ও খ্রিস্টান ধর্মালম্বী ১০ জন।
শিক্ষা
২০১১ সালের হিসেব অনুযায়ী সাহেবরামপুর ইউনিয়নের সাক্ষরতার হার ৫৫.৬% (পুরুষ ৫৬.১%, মহিলা-৫৫.২%)। এ ইউনিয়নে ২টি কলেজ, ১১টি মাদ্রাসা, ৫টি মাধ্যমিক বিদ্যালয়, ১৫টি সরকারি প্রাথমিক বিদ্যালয় এবং ৭টি কিন্ডার গার্টেন রয়েছে।
ত্রিপুরা পুলিশ
প্রশাসন
পুলিশের মহাপরিচালক, (ডিজিপি), ত্রিপুরা হলেন সংস্থার প্রধান যিনি ত্রিপুরা রাজ্যের রাজধানী আগরতলায় অবস্থিত পুলিশ সদর দফতরে (PHQ) একটি অফিস দিয়ে সজ্জিত। তার অধীনে কর্মরত আছেন পুলিশের একাধিক মহাপরিদর্শক (আইজিপি)। আইজিপি (আইন ও শৃঙ্খলা), আইজিপি (প্রশাসন), আইজিপি (এপি এবং ওপি), আইজিপি (ইন্টেলিজেন্স) যারা পিএইচকিউ কমপ্লেক্স, আগরতলায় নিজ নিজ অফিসে সজ্জিত। বেশ কিছু ডিআইজিপি (পুলিশের ডেপুটি ইন্সপেক্টর জেনারেল ডিজিপি, ত্রিপুরার কমান্ড ও নিয়ন্ত্রণে রয়েছেন। সবচেয়ে উল্লেখযোগ্য ডিআইজিপি হল ডিআইজিপি (গোয়েন্দা), ডিআইজিপি (সদর দপ্তর), ডিআইজিপি (অ্যাডমিন), ডিআইজিপি (এপি এবং ওপি-গণ) এবং আইন ও শৃঙ্খলার ডিআইজিপি (দক্ষিণ রেঞ্জ) এবং ডিআইজিপি (উত্তর রেঞ্জ)। তাদের অধীনে পশ্চিম ত্রিপুরা জেলা, সিপাহিজলা জেলা, গোমতি জেলা, দক্ষিণ ত্রিপুরা জেলা, ধলাই জেলা, খোয়াই জেলা, উনাকোটি জেলা এবং উত্তর ত্রিপুরা জেলা এই আটটি জেলার জন্য আটটি জেলা এসএসপি (পুলিশ সুপারিনটেনডেন্ট ) রয়েছেন। এই ধরনের সমস্ত জেলা পুলিশ সুপারকে স্ব স্ব অতিরিক্ত পুলিশ সুপার, ডেপুটি সুপারিনটেনডেন্ট অফ পুলিশ, (জেলা গোয়েন্দা শাখা) জেলা সদরে পোস্ট করা এবং সংশ্লিষ্ট মহকুমা পুলিশ অফিসাররা (নিজস্ব মহকুমা সদর দফতরে পোস্ট করা) দ্বারা সহায়তা করা হয়। এই ধরনের সাব-ডিভিশনাল পুলিশ অফিসাররা তাদের অধীনস্থ থানার প্রতিদিনের কাজকর্ম এবং কাজের তত্ত্বাবধান ও পর্যবেক্ষণ করেন। সমস্ত থানায় একজন ভারপ্রাপ্ত কর্মকর্তা ( সাব-ইন্সপেক্টর পদের নীচে নয় এবং পরিদর্শকদের পদমর্যাদার উপরে নয়) দ্বারা পরিচালিত হয়।
বিতর্ক
এলজিবিটি সম্প্রদায়ের সদস্যরা অভিযোগ করেছেন যে পুলিশ অফিসাররা তাদের পুরুষ ও মহিলা পুলিশ অফিসারদের সামনে খুলে ফেলতে বাধ্য করেছে। গ্রেফতারকৃত ব্যক্তিদের ক্রসড্রেস না দেওয়ার প্রতিশ্রুতি দিতে বাধ্য করা হয়।
বাংলাদেশ পল্লী বিদ্যুতায়ন বোর্ড
বাংলাদেশ পল্লী বিদ্যুতায়ন বোর্ড (সংক্ষেপে বিআরইবি) হলো বাংলাদেশ সরকারের একটি সংবিধিবদ্ধ সরকারি সংস্থা, যার দায়িত্ব হলো বাংলাদেশের গ্রামীণ অঞ্চলে বিদ্যুৎ পৌছে দেওয়া। বিআরইবি দেশে ৮০টি পল্লী বিদ্যুৎ সমিতির মাধ্যমে এই কাজটি পরিচালনা করে। এর প্রধান কার্যালয় ঢাকাতে অবস্থিত। এটি বাংলাদেশের একটি অন্যতম প্রধান ও সর্ববৃহৎ বিদ্যুৎ বিতরণ সংস্থা। বিআরইবির বর্তমান চেয়ারম্যান হলেন মোহাম্মদ সেলিম উদ্দিন।
ইতিহাস
১৯৭৭ সালে বাংলাদেশের রাষ্ট্রপতি পল্লী বিদ্যুতায়ন বোর্ড অধ্যাদেশ, ১৯৭৭ (১৯৭৭ এর অধ্যাদেশ নং ৫১) জারি করেন ও অধ্যাদেশ অনুসারে বাংলাদেশ পল্লী বিদ্যুতায়ন বোর্ড প্রতিষ্ঠিত হয় এবং ১৯৭৮ সালে এটি কার্যক্রম শুরু করে। ২০১৩ সালে অধ্যাদেশটি রহিত করা হয় ও পল্লী বিদ্যুতায়ন বোর্ড আইন, ২০১৩ জারি করা হয়।
বিআরইবি বাংলাদেশের সবথেকে বড় বিদ্যুৎ সরবরাহকারী প্রতিষ্ঠান, যা প্রধানত গ্রামীণ অঞ্চলে বিদ্যুৎ লাইন ও বিদ্যুৎ উপকেন্দ্র তৈরি করে। গ্রামীণ জনগোষ্ঠীর উন্নয়নে তথা গ্রাম বাংলাকে শহরের অনুরুপ গঠনে সহায়ক ভূমিকা পালন করছে। ২০১১ সাল পর্যন্ত বিআরইবির উদ্যোগে ৮০টি পল্লী বিদ্যুৎ সমিতি গঠিত হয়। এই পল্লী বিদ্যুৎ সমিতিসমুহ সরকারের পরিকল্পিত ঘরে ঘরে বিদ্যুৎ এর মাধ্যমে সারা বাংলাদেশে শতভাগ বিদ্যুতায়ন কার্যক্রম চালিয়ে যাচ্ছে। জাতীয় গ্রিড হতে ৩৩ কেভি লাইনের মাধ্যমে বিদ্যুৎ নিয়ে প্রত্যন্ত অঞ্চলে ৩৩/১১ কেভি উপকেন্দ্র হতে ১১ কেভি ফিডারের মাধ্যমে সরাসরি গ্রাহক পর্যায়ে বিদ্যুৎ সরবরাহ করে থাকে।
এ মেরো হজুর ৩
একটি মেরো হজুর ৩ ( নেপালি : ए माय हजুর ३; ইংরেজি: ওহ মাই ডিয়ার ৩) একটি নেপালি রোম্যান্টিক কৌতুক-নাট্য চলচ্চিত্র যা সুহানা এন্টারটেইনমেন্ট এবং সুনীল কুমার থাপা প্রোডাকশনের ব্যানারের অধীনে  ঝর্ণা থাপা পরিচালিত (পরিচালক হিসাবে তাঁর দ্বিতীয় চলচ্চিত্র) এবং  সুনীল কুমার থাপা প্রযোজিত।  এই ছবিতে সুহানা থাপা প্রথম আত্মপ্রকাশ করেন, কেন্দ্রীয় চরিত্রে আনমল কেসি এর পাশাপাশি   সলন বাসনেট, অর্পণ থাপা এবং   রবীন্দ্র ঝা অভিনয় করেছেন ।
ফিল্মটি এ মেরো হজুর ২ (২০১৭) এবং এ মেরো হজুর (২০০২) এর পরে এ মেরো হজুর সিরিজের একটি  অংশ। ছবিটি ১২ এপ্রিল ২০১৯ সালে এ মুক্তি পেয়েছিল ছবিটির নিয়ম মাফিক গল্পটি সমালোচিত হলেও এর প্রতি মিশ্র প্রতিক্রিয়াও লক্ষ্য করা যায়।  তবে অভিনয়ের জন্য ইতিবাচক সাড়া পেয়েছে চলচ্চিত্রটি। সুহানা থাপার অভিষেক, চলচ্চিত্রের চার্টবাস্টার সংগীত, সিনেমাটোগ্রাফি এবং কস্টিউম ডিজাইন ইত্যাদি উল্লেখযোগ্য। ছবিটি একটি বাণিজ্যিক ব্লকবাস্টারে পরিণত হয় কেননা এটি ছিল নেপালের  ষষ্ঠ সর্বোচ্চ আয়ের নেপালি চলচ্চিত্র এবং আনমল কেসির পেশায় সর্বাধিক উপার্জনকারী চলচ্চিত্র ।
পটভূমি
বিভিন্ন ঘটনার মধ্য দিয়ে আর্যের সাথে প্রেমের সাক্ষাত ঘটে এবং ধীরে ধীরে প্রেম তাকে ভালবাসতে শুরু করে। তবে তিনি বেশিরভাগ সময় ঘনশ্যাম মহর্জন হিসাবে অতিবাহিত করেন যার সাথে আর্য এমন একটি ইভেন্টে মিলিত হন যেখানে সমস্ত মানুষ তাকে প্রেম বলে মনে করে। অতঃপর, তিনি তার পরিচয় প্রকাশকরলেন যে ঘনশ্যাম ও প্রেম একই ব্যক্তি এবং আর্যকে প্রস্তাব করলেন।
আর্য তাকে বন্ধুর সাথে বাজির অজুহাত দেখিয়ে প্রত্যাখ্যান করে। প্রেমের মন খারাপ হয়ে যায় । তিনি ভাবেন যে সে বাজিটি জিততেই শুধুমাত্র তার সাথে খেলা করে। প্রেমকে পৃষ্ঠপোষকতা করেন সুপ্রিম ( অর্পান থাপা ) যিনি প্রেমের যত্ন নেন এবং যারা তার অনুরাগীর সাথে তার বন্ধনকে ঘৃণা করেন তাদের প্রতি তিনি বেশ কঠোর। তিনি জানতে পেরে যে বাজি ইস্যু হওয়ার পরে তারা আর যোগাযোগ রাখছেন না তিনি খুব খুশি হন।
কিছু দিন পরে, প্রেম জানতে পারে যে আর্য ক্যান্সারে আক্রান্ত এবং তিনি মারা যাচ্ছেন। এই কারণেই সে তার প্রস্তাব প্রত্যাখ্যান করেছিল এটি সহ্য করতে না পেরে যে সে এই পৃথিবীতে যাকে সে  সবচেয়ে বেশি ভালোবাসে এমন ব্যক্তির সাথে সে আর একত্রে থাকতে পারবে না জেনে।
আর্যর শেষ মুহুর্তে, তিনি বলেছিলেন যে তাদের মধ্যে একটি বিশেষ বন্ধন রয়েছে এবং আর্য প্রতিশ্রুতি দেয় যে তিনি পরের জন্মের জন্য ঠিক প্রেমের জন্য আসবেন। একজন প্রতিবেদকের একটি সাক্ষাতকারে প্রেম তার জীবনের এই কাহিনী ব্যক্ত করেছেন। চলচ্চিত্রটি একটি দুঃখের নোটে শেষ হয়।
অভিনয়
সমরগিয়ে আরএল শাহ, সালিনম্যান বানিয়া এবং সেলুন বাসনেটকে শুটিংয়ের সময়সূচি জনিত কারণে চলচ্চিত্র থেকে বরখাস্ত করা হয়েছিল তবে পরে সেলুন বাসনেট আবার চলচ্চিত্রে ফিরে আসেন।   প্রদীপ খড়কাকে কেন্দ্রীয় চরিত্রে অভিনয় করার বিষয়টি বিবেচনা করা হলেও পরে তিনি এই চলচ্চিত্র থেকে বাদ পড়েছিলেন। তারপরে আনমল কেসি ৩০ লক্ষ থেকে ৪০ লক্ষ নেপালি রুপির মাধ্যমে ছবিতে স্বাক্ষর করলেন এবং তাঁর সমসাময়িক প্রদীপ খড়কা এবং পল শাহকে অতিক্রম করে নেপালের সবচেয়ে ব্যয়বহুল অভিনেতা হয়েছিলেন। তারপরে ঝর্ণা থাপা তার কন্যাকে স্বাক্ষর করালেন প্রধান অভিনেত্রী সুহানা থাপা চরিত্রে অভিনয় করার জন্য।
প্রযোজনা
সেপ্টেম্বর মাস থেকেই নেপালের পোখরায় ছবিটির শুটিং শুরু হয়েছিল। ছবিটি প্রযোজনার পূর্বে ছবিটির মুক্তির তারিখ ঘোষণা করা হয়েছিল। ছবিটির প্রথম দৃশ্য ২০১৮ সালের অক্টোবরে প্রকাশিত হয়েছিল এ মেরো হাজুর ২ মুক্তির পরপরই নেপালি দর্শকদের মধ্যে  ছবিটির ব্যাপক সাড়া পড়ে যায়।
চলচ্চিত্রটিতে সুহানা থাপার প্রথম অভিষেক হয়েছিল।
গোলাপী ঘাস ফুল
গোলাপী ঘাস ফুল (দ্বিপদ নাম:Zephyranthes rosea) কন্দক জাতীয় লিলি পরিবারভুক্ত গাছ। এদের ইংরাজী নাম Rosy Rain lily, Rose Fairy Lily, Rose Zephyr Lily বা pink rain lily। এই প্রজাতিটি বাগানের বাহারি উদ্ভিদ হিসেবে বাগানের জন্য লাগানো হয়ে থাকে।
বিবরণ
গোলাপী ঘাস ফুল শুধু বর্ষাতে ফোটে; হয়তো তাই এর নাম বৃষ্টি লিলি। সব লিলিই ভূঁই ফোড় শ্রেনীর কারণ এই ধরনের ফুল গাছের ডাল থেকে হয় না, মাটি ফুঁড়ে ফুলের স্টিক বেরোয়। এদের ফুল সাদা, হলুদ ও গোলাপী রঙের হতে পারে। সাদার উপরে খয়েরী ডোরা আঁকা একটি প্রজাতিও পাওয়া যায়।
গোলাপী ঘাস ফুলে এক ধরনের ক্যাটারপিলার হয় ঝাঁকে ঝাঁকে। পাতা খেয়ে শেষ করে ফেলে। এগুলো এক প্রকার মথের ক্যাটারপিলার। তার নাম লিলি মথ। এই লিলি মথের লার্ভাগুলি শালিকের প্রিয় খাদ্য।
ব্যাচেলর পয়েন্ট
ব্যাচেলর পয়েন্ট একটি বাংলাদেশী কৌতুকধর্মী ধারাবাহিক নাটক, যা ৪ আগস্ট ২০১৮ সালে চ্যানেল নাইনে সর্বপ্রথম প্রচারিত হয়। এটি পরিচালনা করেছেন কাজল আরেফিন অমি এবং এতে মুখ্য চরিত্রে অভিনয় করেছেন মিশু সাব্বির, জিয়াউল হক পলাশ, চাষী আলম, মারজুক রাসেল, তৌসিফ মাহবুব, শামীম হাসান সরকার, সাবিলা নূর, নাদিয়া আফরিন মিম, তানজিন তিশা, সঞ্জনা সরকার রিয়া, সিফাত শাহরিন, ফারিয়া শাহরিন, সুমন পাটোয়ারী, মুসাফির সৈয়দ বাচ্চু, মুকিত জাকারিয়া, শরাফ আহমেদ জীবন, তামিম মৃধা, মোঃ সাইদুর রহমান পাভেল, শিমুল শর্মা প্রমুখ।
পটভূমি
এই নাটকের মূল দৃশ্যপট, ঢাকা শহরে কয়েকজন অবিবাহিত ছেলের একসাথে একই ফ্ল্যাটে জীবনযাপনকে কেন্দ্র করে। এটি ঢাকা শহরে একসাথে ব্যাচেলর পয়েন্টে বসবাসকারী বিভিন্ন জেলা এবং অঞ্চলের লোকদের সম্পর্কে নির্মিত।
সমালোচনা
২০২২ সালের সেপ্টেম্বরে ব্যাচেলর পয়েন্ট নাটকের চতুর্থ মৌসুমে প্রচার হওয়া বেশ কয়েকটি সংলাপ নিয়ে সামাজিক যোগাযোগমাধ্যম ও নাট্যপ্রেমীদের মধ্যে আলোচনা-সমালোচনার জন্ম দেয়। এরই প্রেক্ষিতে ডিজিটাল প্ল্যাটফর্ম ধ্রুব টিভি ইউটিউব চ্যানেল, ধারাবাহিকটির কয়েকটি পর্ব ইউটিউব থেকে সরিয়ে নেয়। মূলত আপত্তিকর ও অশ্লীল সংলাপের কারণেই সমালোচনার সৃষ্টি হয়।
পিতা
thumb|220px|পিতার কোলে পুত্র
পিতা একজন পুরুষ অভিভাবক হিসেবে যে-কোন ধরনের সন্তানের জনক হিসেবে সংজ্ঞায়িত হয়ে থাকেন। তিনি যে-কোন সন্তানের পুরুষ জন্মদাতা। মাতা পিতার বিপরীত লিঙ্গ। পিতার বিভিন্ন প্রতিশব্দ হলো - জনক, আব্বা, বাবা, জন্মদাতা ইত্যাদি। তিনি সন্তানের জন্মদানের লক্ষ্যে এক্স (স্ত্রীলিঙ্গ) অথবা ওয়াই (পুংলিঙ্গ) ক্রোমোজোম ধারণকারী বীর্য স্বীয় স্ত্রীর জননতন্ত্রে প্রবেশ করান।
বাবা দিবস
বিংশ শতাব্দীর প্রথমদিকে থেকে পিতৃ দিবস পালন শুরু হয়। আসলে মায়েদের পাশাপাশি বাবারাও যে তাদের সন্তানের প্রতি দায়িত্বশীল - এটা বোঝানোর জন্যই এই দিবসটি পালন করা হয়ে থাকে। পৃথিবীর সব বাবাদের প্রতি শ্রদ্ধা আর ভালোবাসা প্রকাশের ইচ্ছা থেকে যার শুরু। ধারণা করা হয়, ১৯০৮ সালের ৫ই জুলাই, আমেরিকার পশ্চিম ভার্জেনিয়ার ফেয়ারমন্টের এক গির্জায় এই দিনটি প্রথম পালিত হয়।[১] আবার, সনোরা স্মার্ট ডড নামের ওয়াশিংটনের এক ভদ্রমহিলার মাথাতেও পিতৃ দিবসের আইডিয়া আসে। যদিও তিনি ১৯০৯ সালে, ভার্জিনিয়ার বাবা দিবসের কথা একেবারেই জানতেন না। ডড এই আইডিয়াটা পান গির্জার এক পুরোহিতের বক্তব্য থেকে, সেই পুরোহিত আবার মা’কে নিয়ে অনেক ভালো ভালো কথা বলছিলেন। তার মনে হয়, তাহলে বাবাদের নিয়েও তো কিছু করা দরকার। ডড আবার তার বাবাকে খুব ভালবাসতেন। তিনি সম্পূর্ণ নিজ উদ্যোগেই পরের বছর, অর্থ্যাৎ ১৯শে জুন, ১৯১০ সালের থেকে বাবা দিবস পালন করা শুরু করেন।
পিতৃ দিবস বেশ টানাপোড়েনের মধ্য দিয়েই পালিত হতো! আসলে মা দিবস নিয়ে মানুষ যতটা উৎসাহ দেখাতো, পিতৃ দিবসে মোটেও তেমনটা দেখাতো না, বরং বাবা দিবসের বিষয়টি তাদের কাছে বেশ হাস্যকরই ছিল। ধীরে ধীরে অবস্থা পাল্টায়, ১৯১৩ সালে আমেরিকান সংসদে পিতৃ দিবসকে ছুটির দিন ঘোষণা করার জন্য একটা বিল উত্থাপন করা হয়। ১৯২৪ সালে তৎকালীন আমেরিকান প্রেসিডেন্ট ক্যালভিন কুলিজ বিলটিতে পূর্ণ সমর্থন দেন। অবশেষে ১৯৬৬ সালে প্রেসিডেন্ট লিন্ডন বি. জনসন পিতৃ দিবসকে ছুটির দিন হিসেবে ঘোষণা করেন। বিশ্বের বেশিরভাগ দেশে জুন মাসের তৃতীয় রবিবার পিতৃ দিবস হিসেবে পালিত হয়।[২]
বাবা দিবসের প্রয়োজনীয়তা
আপাত দৃষ্টিতে অনেকের কাছেই মা দিবস বা পিতৃ দিবস পালনের বিষয়টি খুব একটা গুরুত্ব পায় না। তাই বলে এ ধরনের দিবসগুলো একেবারেই যে অপ্রয়োজনীয়, তেমনটা কিন্তু মোটেও বলা যাবে না। সন্তানের জন্য বাবার ভালোবাসা অসীম। মুঘল সাম্রাজ্যরের প্রতিষ্ঠাতা সম্রাট বাবর সন্তানের প্রতি বাবার ভালোবাসার এক অনন্য উদাহরণ হয়ে আছেন। তিনি সন্তান হুমায়ুনের জীবনের বিনিময়ে নিজের জীবন ত্যাগ করতে বিন্দুমাত্র দ্বিধা করেননি। এমন স্বার্থহীন যার ভালোবাসা, সেই বাবাকে সন্তানের খুশির জন্য জীবনের অনেক কিছুই ত্যাগ করতে হয়। পিতৃ দিবসে সন্তানদের সামনে সুযোগ আসে বাবাকে অন্তরের অন্তঃস্থল থেকে ধন্যবাদ জানানোর। তাছাড়া পিতৃ দিবস পালনের ফলে সমাজে এবং পরিবারে বাবাদের যে অবদান তা যে সমাজ এবং নিজের সন্তানরা মূল্যায়ন করছে, এ বিষয়টিও বাবাদের বেশ আনন্দ দেয়। তাছাড়া অনেক সন্তানই আছে, যারা পিতা-মাতার দেখাশোনার প্রতি খুব একটা মনোযোগী নয়। মা দিবস বা বাবা দিবস তাদের চোখের সামনের পর্দাটি খুলে ফেলে পিতা-মাতার প্রতি তার দায়িত্বের কথা স্মরণ করিয়ে দেয়। এ ক্ষেত্রে তাই বলা যায়, পারিবারিক বন্ধন দৃঢ় করতে মা দিবস বা বাবা দিবসের আলাদা গুরুত্ব রয়েছে। মোটকথা আমাদের পরিবার তথা সমাজে পিতার যে গুরুত্ব তা আলাদাভাবে তুলে ধরাই পিতৃ দিবস পালনের মূল উদ্দেশ্য।
সন্দ্বীপ পৌরসভা
আয়তন
সন্দ্বীপ পৌরসভার আয়তন ৩০.০৩ বর্গ কিলোমিটার। (২০০৭ সালের তথ্য অনুযায়ী)
জনসংখ্যা
২০১১ সালের পরিসংখ্যান অনুযায়ী সন্দ্বীপ পৌরসভার লোকসংখ্যা ৪২,৮৪২ জন। এর মধ্যে পুরুষ ২০,৮১৩ জন এবং মহিলা ২২,০২৯ জন।
ইতিহাস
১৯৯৯ সালের ২৮ ফেব্রুয়ারি সন্দ্বীপ উপজেলা সদরকে ঘিরে সর্বমোট ২৩টি মৌজা নিয়ে সন্দ্বীপ পৌরসভা প্রতিষ্ঠিত হয়। এটি একটি 'খ' শ্রেণীর পৌরসভা।
প্রশাসনিক এলাকা
সন্দ্বীপ পৌরসভা জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ পৌরসভার প্রশাসনিক কার্যক্রম সন্দ্বীপ থানার আওতাধীন। এটি ৯টি ওয়ার্ডে বিভক্ত।
ওয়ার্ডভিত্তিক এ পৌরসভার প্রশাসনিক এলাকাগুলো হল:
শিক্ষা ব্যবস্থা
সন্দ্বীপ পৌরসভার সাক্ষরতার হার ৪৮.১০%। এখানে ৪টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
যোগাযোগ ব্যবস্থা
চট্টগ্রাম জেলা সদর বা বাংলাদেশের যে কোন অঞ্চল থেকে সন্দ্বীপ পৌরসভায় যোগাযোগের প্রধান মাধ্যম নৌপথ। মোট নৌপথ ২২ নটিক্যাল মাইল।
সিলেট কেন্দ্রীয় বাস টার্মিনাল
সিলেট কেন্দ্রীয় বাস টার্মিনাল (কদমতলী বাস টার্মিনাল নামেও পরিচিত) হচ্ছে সিলেট নগরীর কদমতলি এলাকায় পুরোনো টার্মিনাল এলাকাতে আট একর জায়গা নিয়ে নির্মিত আধুনিক স্থাপত্যশৈলীতে তৈরি একটি টার্মিনাল। ২০২৩ সালের ১৫ ফেব্রুয়ারি এটি পরীক্ষামূলকভাবে যাত্রা শুরু করে। কেন্দ্রীয় টার্মিনাল হওয়ায় সিলেটের সঙ্গে সারা দেশের যোগাযোগ স্থাপন করেছে টার্মিনালটি। যেখান থেকে প্রতিদিন ছেড়ে যায় ৫শ’র মতো দূর পাল্লার বাস এবং অভ্যন্তরীণ রুটে চলাচল এর দ্বিগুণ বাস। ২০১৯ সালে এর নির্মাণকাজ শুরু হয়। বিশ্বব্যাংকের অর্থায়নে প্রায় ৬৩ কোটি টাকা ব্যয়ে নির্মিত বাস টার্মিনালটি। সিলেট সিটি কর্পোরেশন প্রকল্পটি বাস্তবায়ন করছে।
অবকাঠামো
টার্মিনালটির পুরো নির্মাণকাজ তিনটি অংশে ভাগ করা হয়েছে। যার মধ্যে পার্ট-১ বহির্গমন ভবনের দৈর্ঘ্য ৩৫০ ফুট, পার্ট-২ অংশ অ্যারাইভাল বিল্ডিং প্রায় ৩০০ ফুট দৈর্ঘ্যের, এবং টার্মিনালের পেছনের দিকে পার্ট-৩ অংশে নির্মিত হয়েছে একটি মাল্টিপারপাস ওয়েলফেয়ার সেন্টার। যেখানে মালিক ও চালক সমিতির জন্য থাকবে ২৪ বেডের বিশ্রাম কক্ষ, গোসলের ব্যবস্থা, অফিস, লকার ব্যবস্থা, ক্যান্টিন এবং মিটিং ও অনুষ্ঠানের জন্য বিশাল মাল্টিপারপাস মিলনায়তন।
সুবিধা
টার্মিনালটিতে একসঙ্গে ৪৮টি বাস রাখার ব্যবস্থা, যাত্রীদের জন্য প্রায় দেড় হাজার আসনের বিশাল ওয়েটিং লাউঞ্জ, ৩০ আসনের ভিআইপি কক্ষ, ৩০টি টিকিট কাউন্টার এবং নামাজের জন্য আলাদা কক্ষ রয়েছে।
নীল হুড়হুড়ে
নীল হুড়হুড়ে (বৈজ্ঞানিক নাম:Cleome rutidospermaDC) এক ধরনের সপুষ্পক উদ্ভিদ যা Cleome গোত্রের এবং Cleomaceae পরিবারের অন্তরভুক্ত, প্রধানত ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমানে দেখা যায়। বাড়ির লনে আগাছাদের সাথে এদের দেখা যায়। নীল হুড়হুড়ে ফ্রেঞ্জেড স্পাইডার ফুল অথবা পারপেল ক্লেওম নামেও পরিচিত।
বর্ণনা
নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কান্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।
ললিতপুর জেলা
ললিতপুর জেলা বলতে নির্দেশ করতে পারে:
সেরিয়ে আ
সেরিয়ে আ, ইতালীয় পেশাদার ফুটবলের সর্বোচ্চ ফুটবল লিগ। ১৯২৯-৩০ মৌসুম হতে সেরিয়ে আ ৮০ বছরেরও অধিক সময় হতে অনুষ্ঠিত হয়ে আসছে। সেরিয়ে আ বিশ্বের অন্যতম সেরা ফুটবল লিগ হিসেবে বিবেচিত এবং তা ৯০ দশক থেকে মধ্য সহস্রাব্দ পর্যন্ত শ্রেষ্ঠ ফুটবল লিগ ছিল। সেরিয়ে আ-এর দলগুলো সর্বাধিক ২৬ বার উয়েফা চ্যাম্পিয়নস লিগের ফাইনালে অংশগ্রহণ করে। তার মাঝে তারা ১২ বার শিরোপা লাভ করে। উয়েফা চ্যাম্পিয়নস লিগ এবং উয়েফা ইউরোপা লিগে ক্লাব পারফরম্যান্সের উপর ভিত্তি করে উয়েফার রেটিং অনুযায়ী, সেরিয়ে আ ইউরোপিয়ান লিগগুলোর মধ্যে ৪র্থ স্থান অধিকার করে আছে। স্পেনিশ লা লিগা, ইংলিশ প্রিমিয়ার লিগ, এবং জার্মান বুন্দেসলিগা যথাক্রমে প্রথম তিনটি স্থানে আছে।
চ্যাম্পিয়নস
গাড় বর্তমানে সেরিয়ে আ-তে অংশগ্রহণকারী ক্লাব বোঝাচ্ছে।
সোয়াট
ডান|থাম্ব|250x250পিক্সেল| ব্যায়ামের জন্য সোয়াট দলের প্রস্তুতি। থাম্ব|250x250পিক্সেল| মার্কিন [[ফেডারেল ব্যুরো অব ইনভেস্টিগেশন|এফবিআই এজেন্টদের জিম্মি উদ্ধার প্রশিক্ষণ এবং হেলিকপ্টারে দ্রুত দড়ি সন্নিবেশের প্রশিক্ষণ চলছে ]] সোয়াট (বিশেষ অস্ত্র ও কৌশল) (SWAT-special weapons and tactics) মার্কিন যুক্তরাষ্ট্রের একটি আইন প্রয়োগকারী ইউনিট যা বিশেষ সামরিক সরঞ্জাম এবং কৌশল ব্যবহার করে। প্রথমদিকে ১৯৬০-এর দশকে দাঙ্গা নিয়ন্ত্রণ বা অপরাধীদের সাথে সহিংস সংঘর্ষ পরিচালনা করার জন্য তৈরি করা হয়েছিল, ১৯৮০-এর দশকে মাদক যুদ্ধের সময় এবং ১১ সেপ্টেম্বরের হামলার পরে সোয়াট দলের সংখ্যা বৃদ্ধি পেয়েছিল। ২০০৫ সালের হিসাবে মার্কিন যুক্তরাষ্ট্রে, সোয়াট দল প্রতি বছর ৫০ হাজার বার নিযুক্ত হয়, এর প্রায় ৮০% অনুসন্ধান ওয়ারেন্টের জন্য, যার বেশীরভাগই আবার মাদকদ্রব্যের জন্য। সোয়াট দলগুলি সামরিক সরঞ্জামাদির সাজে অতিমাত্রায় সজ্জিত থাকে এবং সন্ত্রাসবাদের হুমকি, ভিড় নিয়ন্ত্রণ, জিম্মি পরিস্থিতি এবং সাধারণ আইন প্রয়োগকারী সংস্থাগুলির ক্ষমতার বাইরের পরিস্থিতিগুলিতে "উচ্চ ঝুঁকি" সম্পন্ন কাজে নিযুক্ত থাকে। অন্য দেশগুলি তাদের নিজস্ব আধা সামরিক পুলিশ ইউনিট (পিপিইউ) বিকশিত করেছে যা সোয়াট বাহিনীর সাথে তুলনীয়।
সোয়াট ইউনিটগুলি প্রায়ই সাবমেরিন বন্দুক, এসাল্ট রাইফেলস, শটগান, স্নাইপার রাইফেল, দাঙ্গা নিয়ন্ত্রণ এজেন্ট এবং স্টুন গ্রেনেড সহ বিশেষ আগ্নেয়াস্ত্রগুলির সাথে সজ্জিত। উপরন্তু, তারা ভারী কাঠের বর্ম, ব্যালিস্টিক ঢাল, এন্ট্রি সরঞ্জাম, বর্মযুক্ত যানবাহন, রাতের দৃষ্টি ডিভাইস, এবং গোপন কাঠামোগুলির ভিতরে মোশন ডিটেক্টর, জিম্মি বা জিম্মিকারীদের অবস্থান গোপনভাবে নির্ধারণ করার জন্য বিশেষ সরঞ্জাম ব্যবহার করতে পারে।
সংজ্ঞা
যুক্তরাষ্ট্রের ন্যাশনাল ট্যাক্টিক্যাল অফিসার্স এসোসিয়েশন কর্তৃক সোয়াট এর সংজ্ঞাঃ  "সোয়াট : একটি নির্দিষ্ট আইন প্রয়োগকারী দল যার সদস্যদের নিয়োগ দেওয়া, নির্বাচিত, প্রশিক্ষিত, সজ্জিত করা হয় এবং সরকারী নিরাপত্তার জন্য হুমকির সাথে জড়িত ঘটনাগুলি সমাধান করার জন্য নিযুক্ত করা হয়েছে, যা অন্যথায় প্রথাগত আইন প্রয়োগকারী অথবা তদন্তকারী ইউনিটগুলির ক্ষমতা অতিক্রম করবে।"
১৯৬০ এর দশকে দাঙ্গা ও রাজনৈতিক দ্বন্দ্ব
থাম্ব|১৯৬৪ সালে ফিলাডেলফিয়া পুলিশ বিভাগের পরে এলএপিডি মেট্রোপলিটন ডিভিশন এর "ডি" প্লাটুন বিশ্বের অন্যতম বিশিষ্ট সোয়াট ইউনিটগুলির মধ্যে অন্যতম এবং যুক্তরাষ্ট্রের দ্বিতীয় সোয়াট দল। আইন প্রয়োগকারী সংস্থার ঐতিহাসিক অভিধান অনুসারে, "সোয়াট" শব্দটির অর্থ "বিশেষ অস্ত্রসজ্জা এবং কৌশল", ১৯৬৪ সালে ফিলাডেলফিয়া পুলিশ বিভাগ দ্বারা ১০০ জনের একটি বিশেষ দল হিসাবে প্রতিষ্ঠিত হয় যা বিপদজনকভাবে ব্যাঙ্ক ডাকাতি বৃদ্ধির প্রতিক্রিয়ার ফলে তৈরি হয়েছিল। এই দলটির উদ্দেশ্য ছিল প্রচুর পরিমাণে আগ্নেয়াস্ত্র সহকারে বিশেষভাবে প্রশিক্ষণপ্রাপ্ত বিপুল সংখ্যক কর্মকর্তাদের ব্যবহার করে ব্যাংক ডাকাতির দ্রুত ও নিষ্পত্তিমূলক প্রতিক্রিয়া। কৌশলটি কাজ করে এবং পরে খুব শীঘ্রই সশস্ত্র অপরাধীদের জড়িত অন্যান্য ধরনের ঘটনা সমাধান করার জন্য এই দলটি  কাজ করে। লস এঞ্জেলেস পুলিশ ডিপার্টমেন্ট (এলএপিডি) ইন্সপেক্টর ড্যারল গেটস বলেছেন যে ১৯৬৭ সালে তিনি প্রথম "সোয়াট" শব্দটির পরিভাষা হিসাবে "বিশেষ অস্ত্র আক্রমণ দল" বিবেচনা করেছিলেন, কিন্তু পরে তার ডেপুটি প্রধান, এডওয়ার্ড এম ডেভিসের পরামর্শে "বিশেষ অস্ত্র ও কৌশল" নামটি গ্রহণ করেন।
এলএপিডি বিভিন্ন কারণে কারণে সোয়াট দল হিসাবে পরিচিত হয়ে ওঠে। ১৯৬৫ সালের আগস্ট মাসে লস এঞ্জেলেসে জাতিগতভাবে ওয়াটস দাঙ্গার পর, এলএপিডি শহুরে অস্থিরতা, দাঙ্গা, বা ব্যাপক সহিংসতার সম্মুখীন হলে কৌশলগুলি বিবেচনা করতে শুরু করেছিল। ড্যারল গেটস, যিনি দাঙ্গার বিরুদ্ধে এলএপিডির প্রতিক্রিয়া পরিচালনা করেছিলেন, পরে তিনি সেই সময় লিখেছিলেন যে পুলিশ তখন একদিক থেকে জনতার আক্রমণের মুখোমুখি হননি, বরং "মানুষ সব দিক থেকে আক্রমণ করে।" নিউইয়র্ক বিশ্ববিদ্যালয়ের অধ্যাপক ক্রিশ্চিয়ান প্যারামিটি লিখেছেন যে সোয়াট দলগুলি মূলত "শহুরে জঙ্গিবাদ দমনের উপায়" হিসাবে বিবেচিত হয়েছিল।
এলএপিডি এর নিজস্ব সোয়াট দল প্রতিষ্ঠার পরে, যুক্তরাষ্ট্রে জুড়ে অনেক আইন প্রয়োগকারী সংস্থাগুলি বিভিন্ন নামে তাদের নিজস্ব দল স্থাপন করে। গেটস তার আত্মজীবনী চিফ: মাই লাইফ ইন দ্য এলএপিডি-তে ব্যাখ্যা করেছেন যে সোয়াট দলের কৌশল বা সংশ্লিষ্ট বিষয় এবং আলাদা সরঞ্জাম তিনি তৈরি করেন নি; কিন্তু তিনি এর অন্তর্নিহিত ধারণাকে সমর্থন করেছিলেন, তার কর্মীদেরকে এটি উন্নয়নের অংশীদার করার চেষ্টা করেছিলেন, এবং তাদের নৈতিক সমর্থন দান করেছিলেন।
জন নেলসন সেই কর্মকর্তা ছিলেন যিনি এলএপিডি-তে একটি বিশেষ প্রশিক্ষিত এবং সজ্জিত দল গঠন করার ধারণাটি ধারণ করেছিলেন, জটিল পরিস্থিতিগুলির প্রতিক্রিয়া জানানো এবং পরিচালনা করা হয়েছিল, যার ফলে পুলিশদের হতাহতদের ক্ষয়ক্ষতি কমানো যায়। ইন্সপেক্টর গেটস এই ধারণাটি অনুমোদন করেছিলেন, এবং তিনি স্বেচ্ছাসেবী কর্মকর্তাদের একটি ছোট নির্বাচিত গ্রুপ গঠন করেছিলেন। প্রথম সোয়াট দলটি প্রাথমিকভাবে মোট চারজন পুরুষের ১৫ টি দল গঠন করে, যা মোট জনবল ছিল ৬০ জন করে। এই কর্মকর্তাদের বিশেষ মর্যাদা এবং সুবিধা দেওয়া হয়েছিল, এবং বিশেষ মাসিক প্রশিক্ষণ সেশনে অংশগ্রহণের প্রয়োজন ছিল। বেসামরিক অস্থিরতার সময় ইউনিট পুলিশ সুবিধার জন্য নিরাপত্তা ইউনিট হিসেবে কাজ করে। এলএপিডি সোয়াট দলগুলি মেট্রো বিভাগে "ডি প্লাটুন" হিসাবে সংগঠিত হয়েছিল।
রিপাবলিকান হাউসের প্রতিনিধি ডোনাল্ড সান্তারলি এর সহায়তায় ১৯৬৭-৮ সালে পাস হওয়া আইন, সোয়াট দলগুলির প্রাথমিক পুলিশ ক্ষমতা এবং কৌশলগুলি কার্যকরে সহায়তা ভূমিকা রাখে। নাগরিক অধিকার আন্দোলন, জাতি দাঙ্গা, কালো প্যান্থার পার্টি এবং ড্রাগ সম্পর্কিত উদীয়মান যুদ্ধের উপর ভীতির প্রেক্ষাপটে আইনটি প্রচারিত হয়েছিল।
এলএপিডি এর সোয়াট দল প্রথম গুরুত্বপূর্ণ কাজ ছিল ৯ ডিসেম্বর,১৯৬৯, লস এঞ্জেলেসের ঘনবসতিপূর্ণ এলাকায় ব্ল্যাক প্যান্থারের সদস্যদের সাথে চার ঘণ্টা সংঘর্ষ। অভিযানটি শুরু থেকেই সমস্যাগ্রস্থ ছিল, যার ফলে ডারেল গেটস প্রতিরক্ষা বিভাগকে ফোন করে গ্রেনেড লঞ্চার ব্যবহার করার অনুরোধ করে এবং অনুমতি গ্রহণ করে। প্যান্থারদের চারজন অবশেষে আত্মসমর্পণ করে এবং চারজন কর্মকর্তা আহত হন। ছয়জন গ্রেফতারকৃত প্যান্থারকে তাদের বিরুদ্ধে আনা গুরুতর অভিযোগগুলি থেকে বাদ দেওয়া হয়েছিল, যার মধ্যে পুলিশ কর্মকর্তাদের হত্যার ষড়যন্ত্রের অভিযোগ রয়েছে, কারণ তারা স্ব-প্রতিরক্ষায় করেছিল বলে বলেছিল।
১৯৭৪ সাল নাগাদ, লস এঞ্জেলেস শহরের শহর ও প্রদেশের জন্য সোয়াটের জন্য সাধারণ জনগণের মাঝে স্বীকৃতি ও গ্রহণযোগ্যতা ছিল।
১৯৭৪ সিম্বিয়ান লিবারেশন আর্মি দ্বন্দ্ব
১৭ মে, ১৯৭৪ সালের বিকেলে, বামপন্থী গেরিলাদের ব্যাপকভাবে সশস্ত্র একটি দল সিম্বিয়ান লিবারেশন আর্মি (এসএলএ), লস এঞ্জেলেস-এর কমপটন এভিনিউয়ের পূর্ব ৫৪ তম স্ট্রিটের একটি বাসায় নিজেদের অবরুদ্ধ করে ফেলে। অবরোধের কভারেজটি টেলিভিশন ও রেডিও মাধ্যমে লক্ষ বার সম্প্রচারিত হয়েছিল এবং পরবর্তী কয়েকদিনের জন্য বিশ্ব সংবাদে গুরুত্বপূর্ণ একটি সংবাদ ছিল। এসএলএ-এর সাথে কয়েক ঘণ্টা বন্দুক যুদ্ধ চলে সোয়াট দলের; এতে কোনও পুলিশ আহত হয় নি, কিন্তু সংঘর্ষে ছয়জন এসএলএ সদস্য মারা যায়, যার সমাপ্তি ঘটে বাড়িটি আগুনে পুড়ে ভস্মীভূত হওয়ার মাধ্যমে।
এসএলএ বন্দুকযুদ্ধের পরে এলএপিডি কর্তৃক জারি করা একটি প্রতিবেদনে সোয়াটের ইতিহাস, অপারেশন এবং সংস্থার সাথে সম্পর্কিত বিভাগ প্রথম পর্যায়ের একটি প্রস্তাব দেয়। প্রতিবেদনটির ১০০ নং পৃষ্ঠায়, পুলিশ ডিপার্টমেন্ট চারটি প্রবণতা তুলে ধরেছে যা সোয়াট এর উন্নয়নে সহায়ক ভুমিকা পালন করবে। এর মধ্যে ওয়াটস দাঙ্গার মতো দাঙ্গা অন্তর্ভুক্ত ছিল, যা ১৯৬০-এর দশকে এলএপিডি এবং অন্যান্য পুলিশ বিভাগগুলিকে কৌশলগত পরিস্থিতিতে পরিণত হতে সাহায্য করেছিল, যার জন্য তারা তৈরি ছিলনা; স্নাইপারদের উত্থানে নাগরিকদের রক্ষার চ্যালেঞ্জ বাড়ছিল; রাজনৈতিক হত্যাকাণ্ড হচ্ছিল; এবং জঙ্গি গ্রুপ দ্বারা শহুরে গেরিলা যুদ্ধের হুমকি ছিল। "স্নাইপারের অনিশ্চিততা এবং স্বাভাবিক পুলিশ প্রতিক্রিয়ার প্রত্যাশার কারণে অফিসারদের মৃত্যু বা আঘাতের সম্ভাবনা বৃদ্ধি পায়। গেরিলা প্রশিক্ষিত জঙ্গি গোষ্ঠীর সাথে সংঘর্ষে প্রচলিত প্রশিক্ষিত অফিসারদের সম্মুখযুদ্ধের ফলে কর্মকর্তাদের মধ্যে বেশিরভাগ সংখ্যকের হতাহত হওয়ার এবং গেরিলাদের পালিয়ে যাওয়ার সম্ভাবনা ছিল।" এই নিয়ে রিপোর্টে নোট ছিল যে এসব শহুরে সহিংসতা মোকাবেলা করার জন্য এলএপিডি সোয়াট গঠন করে। প্রতিবেদনের ১০৯ পৃষ্ঠায় বলা হয়েছে, "সোয়াট- এর উদ্দেশ্যগুলি হল পুলিশ অপারেশনের সময় সুরক্ষাপ্রদান, সহায়তা করা, নিরাপত্তা দেওয়া, আগ্নেয়াস্ত্র এবং উদ্ধারে হুমকি কমানোর জন্য উচ্চ ব্যক্তিগত ঝুঁকির পরিস্থিতিতে বিশেষ কৌশলগুলি প্রয়োজনীয় জায়গায় প্রয়োগ করা।" ডান|থাম্ব| [[ইউনাইটেড স্টেটস এয়ার ফোর্স|মার্কিন বিমান বাহিনী ৩৭ তম প্রশিক্ষণ উইং এর জরুরী সেবা দল ২৪ এপ্রিল, ২০০৭ এ টেক্সাসের লেকল্যান্ড এয়ার ফোর্স বেসে প্রশিক্ষণের সময়ে একটি স্থাপনায় প্রবেশের লক্ষ্যে একটি দল লিফট কৌশল ব্যবহার করে। ]]
"মাদক যুদ্ধ:" ১৯৮০ এবং ১৯৯০ এর দশকে
১৯৮১ সালে মার্কিন কংগ্রেসে আইন প্রয়োগকারী আইনের সাথে সামরিক সহযোগিতার ব্যাপারটিও পাস করে, যা মাদকের বিরুদ্ধে যুদ্ধে সামরিক বুদ্ধিমত্তা, অবকাঠামো এবং আগ্নেয়াস্ত্রের জন্য পুলিশকে প্রবেশাধিকার প্রদান করে। রেগন পরবর্তীকালে মাদককে মার্কিন জাতীয় নিরাপত্তার জন্য হুমকি হিসাবে ঘোষণা করে। ১৯৮৮ সালে রেগান প্রশাসন কংগ্রেসকে এডওয়ার্ড বায়ার স্মৃতিসৌধ এবং স্থানীয় আইন প্রয়োগকারী কর্মসূচি তৈরির জন্য উৎসাহিত করেছিল। প্রোগ্রামটি স্থানীয় পুলিশকে বিদ্যমান ফেডারেল কাঠামোতে সংশোধন করে সহায়তা বৃদ্ধি করে, মাদকের বিরুদ্ধে যুদ্ধের জন্য অর্থ ও সরঞ্জাম হস্তান্তর করা সহজ করে। পুলিশ বাহিনীকে ডিইএ থেকে আরও সহায়তা পেয়েছে। এই অর্থের ফলে অনেক মাদক দ্রব্য বিষয়ক টাস্ক ফোর্স সৃষ্টি হয় এবং সোয়াট দলগুলি এই বাহিনীর একটি গুরুত্বপূর্ণ অংশ হয়ে ওঠে।
মিলিটারিজাইজিং আমেরিকান পুলিশ: দ্য রাইজ অ্যান্ড নরমালাইজেশন অফ প্যারামিলিটারি ইউনিটস নামক গবেষণায় ফৌজদারি বিচারপতি অধ্যাপক পিটার ক্রস্কা এবং ভিক্টর ক্যাপেলার, দেশব্যাপী পুলিশ বিভাগের তথ্য জরিপ করে দেখেছেন যে ১৯৮০ দশকের প্রথমদিকে এবং ১৯৯০ এর দশকের শেষের দিকে তাদের আধা সামরিক বাহিনীর অভিযানের বিস্তৃতি দশগুণ বেড়ে গিয়েছিল।
৯/১১ এবং সন্ত্রাসের বিরুদ্ধে যুদ্ধ
ফৌজদারি বিচারপতি অধ্যাপক সিন্ডি ব্যাংকের মতে, সন্ত্রাসবিরোধী যুদ্ধ, মাদকবিরোধী যুদ্ধের মত, সোয়াট পুলিশিংয়ের উল্লেখযোগ্য সম্প্রসারণের প্রেক্ষাপটে পরিণত হয়েছে। অনেকেই এই অভিযানের "মিশন ক্রিপ" এবং পুলিশকে সামরিকীকরণের জন্য দায়ী করেছেন, অন্য পণ্ডিতরা যুক্তি দিয়েছেন যে সোয়াট পুলিশিং বৃদ্ধি অপরাধ ও সন্ত্রাসের ভয় সম্পর্কিত প্রকৃত বা অনুভূত নৈতিক আতঙ্কগুলির প্রতিক্রিয়া। ব্যাংক লিখেছেন যে সোয়াট দলে সামরিক বাহিনীর কর্মসংস্থান, তাদের কৌশল এবং দৃষ্টিকোণ প্রভাবিত করেছে।
২০০৫ সাল নাগাদ, মার্কিন যুক্তরাষ্ট্রে বার্ষিক সোয়াট দলের জনবল মোতায়েন সংখ্যা ৫০০০০ বৃদ্ধি পেয়েছিল,  প্রায়শই ব্যক্তিগত ঘরে মাদক-সম্পর্কিত ওয়ারেন্টগুলির জন্য।  এসিএলইউয়ের একটি গবেষণার মতে, ৮০% এরও বেশি সোয়াট মোতায়েন করা হত গ্রেফতারের ওয়ারেন্টগুলি সরবরাহের জন্য ব্যবহার করা হয়েছিল।
সোয়াট দলগুলির ব্যবহারের প্রধান কারণ হিসেবে কর্মকর্তারা নিরাপত্তাকে উদ্ধৃত করেছেন, যে কোনও সন্দেহভাজনের সশস্ত্র থাকার সম্ভাবনা থাকলে সোয়াট দলগুলিকে প্রায়শই আহ্বান করা হবে। উদাহরণস্বরূপ ২০০৬ সালে ২ মিলিয়ন মাদক সন্দেহভাজনদের গ্রেফতারে মাত্র দুইজন পুলিশ কর্মকর্তা নিহত হন, সম্ভবত কম হতাহত জনিত ক্ষতির ফলে সামরিক সরঞ্জাম এবং ছদ্মবেশে ব্যবহৃত কৌশলগুলি ব্যবহার করা হয়।
২৭ ফেব্রুয়ারি, ২০০৮ তারিখে লস এঞ্জেলেসের উইনট্কার আশেপাশের একটি শ্যুটারের সাথে অবরোধ এবং পরবর্তী অগ্নিকাণ্ডের কারণে ৪১ বছরের মধ্যে এলএপিডি এর সোয়াট দলের সদস্যের প্রথম দায়িত্বরত অবস্থায় মৃত্যু ঘটে।
ক্যাটো ইনস্টিটিউট বিশ্লেষক র‍্যাডলি বাল্কো, তার বই ওভারকিল: আমেরিকায় আধা-সামারিক বাহিনীর পুলিশ অভিযানের উত্থান এর মধ্যে যুক্তি দেন যে বর্ধিত সোয়াট অভিযান নো ওয়ারেন্ট অভিযান, এবং নিরপরাধ এবং সন্দেহভাজনদের জন্য অনেক বেশি বিপদজনক হয়ে উঠছে। আরেকটি গবেষণায়, কাতো ইনস্টিটিউটের ডিয়েন সিসিলিয়া ওয়েবারের ওয়ারিয়র পুলিশ: আমেরিকান পুলিশ বিভাগের আধা-সামারিক বাহিনীর অশুভ উত্থান বইয়ে সাধারণ পুলিশি কাজের জন্য সোয়াট দলের ক্রমবর্ধমান ব্যবহার সম্পর্কে উদ্বেগের কথা বলা হয়েহে।
সংগঠন
বাম|থাম্ব| ২০০৯ সালে টেক্সাসে ফোর্ট হুড শ্যুটিংয়ের প্রতিক্রিয়ায় ডিওডি তে সোয়াট কর্মকর্তারা সাড়া দেন। সোয়াট কল-আউটগুলির আপেক্ষিক অব্যবস্থাপনা মানে এই প্রশস্ত প্রশিক্ষিত এবং সজ্জিত অফিসারদের বসিয়ে রেখে আর কোনও জরুরী অবস্থার জন্য অপেক্ষা করতে দেওয়া যাবে না। অনেক বিভাগে অফিসাররা সাধারণত নিয়মিত দায়িত্ব পালন করে থাকে তবে প্যাজার, মোবাইল ফোন, বা রেডিও ট্রান্সসিভারের মাধ্যমে সোয়াট কলগুলির জন্য উপলব্ধ। এমনকি এলএপিডি বা এনওয়াইপিডের মতো বড় পুলিশ সংস্থাগুলিতেও, সোয়াট কর্মীদের সাধারণত অপরাধ দমনমূলক ভূমিকাগুলিতে দেখা হবে - বিশেষত নিয়মিত টহলের চেয়ে বিশেষ এবং আরও বিপজ্জনক পরিস্থিতিতে, কিন্তু সেক্ষত্রে কর্মকর্তারা তাদের নিজস্ব অস্ত্র ও অস্ত্র বহন করবে না।
যেহেতু অফিসারদের বেশিরভাগই কল-আউট হতে হবে, তাদেরকে নিয়মিত টহল করার দায়িত্ব দেওয়া যেতে পারে। সোয়াট দলের প্রয়োজন হয় এমন প্রতিক্রিয়াগুলির ক্ষেত্রে প্রতিক্রিয়া সময় হ্রাস করার জন্য, এখন বিশেষ পুলিশ ক্রুজারদের সুরক্ষিত লকারগুলির মধ্যে সোয়াট সরঞ্জাম এবং অস্ত্রাগার ধারণ করা একটি সাধারণ অভ্যাস। সংস্থাগুলির এই কৌশলটি প্রায়ই ব্যবহার করে সাধারণত কাউন্টি শেরিফ, বিভিন্ন কাউন্টির কারণে এবং উল্টো-রাস্তার প্রেক্ষাপটে। লস এঞ্জেলেসের মতো জায়গায়, যেখানে ট্র্যাফিক ভারী হতে পারে, এলএপিডি তাদের অফিসারদের সাথে সাড়া দেওয়ার জন্য ক্রুজার ব্যবহার করে, যাতে তাদের অস্ত্রে সজ্জিত হতে পুলিশ স্টেশনে ফিরে যেতে হয় না। যাইহোক, উচ্চতর দায়িত্ব সরঞ্জাম প্রয়োজন হতে পারে পরিস্থিতির উপর নির্ভর করে।
উদাহরণস্বরূপ, এলএপিডি এর ওয়েবসাইট দেখায় যে ২০০৩ সালে, তাদের সোয়াট দলগুলি ১৩৩ টি সোয়াট কলগুলির জন্য ২৫৫ বার সক্রিয় হয়েছিল এবং ১২২ বার উচ্চ ঝুঁকিপূর্ণ ওয়ারেন্টগুলি সরবরাহ করেছিল। এনওয়াইপিডি জরুরী পরিষেবা ইউনিট কয়েকটি পুলিশ বিশেষ প্রতিক্রিয়া ইউনিটগুলির মধ্যে একটি যা স্বতঃস্ফূর্তভাবে দিনরাত ২৪ ঘণ্টা কাজ করে। যাইহোক, এই ইউনিটটি সোয়াট ফাংশনগুলির পাশাপাশি বিস্তৃত পরিষেবা সরবরাহ করে, যেমন অনুসন্ধান এবং উদ্ধার, এবং গাড়ী দুর্ঘটনা গাড়ি নিষ্কাশন, যা সাধারণত অগ্নি বিভাগ বা অন্যান্য সংস্থার দ্বারা পরিচালিত হয়।
ব্যাপকভাবে ছড়িয়ে থাকা কর্মীদের ডেকে আনার প্রয়োজনীয়তা, তারপর তাদের সজ্জিত এবং বিবৃতি দেওয়া, প্রাথমিক জরুরী এবং প্রকৃত সোয়াট মোতায়েন করায় দীর্ঘমেয়াদী ভূমিকা রাখে। কলম্বিনে বিলম্বিত পুলিশ প্রতিক্রিয়ার সমস্যাগুলির ফলে পুলিশি প্রতিক্রিয়াতে পরিবর্তন ঘটেছিল, প্রধানত পরিধি নির্দিষ্ট করায় এবং সোয়াট এর আগমনের অপেক্ষা করার পরিবর্তে অ্যাক্টিভ শ্যুটারের সাথে মোকাবিলা করার জন্য লাইন অফিসারগুলির দ্রুত প্রতক্রিয়া দেখানো হত।
সোয়াট দলের সরঞ্জাম
সোয়াট দল শহুরে পরিবেশে ক্লোজ-কোয়ার্টারস যুদ্ধ (সিকিউসি) সহ বিভিন্ন বিশেষ পরিস্থিতির জন্য ডিজাইন করা সরঞ্জাম ব্যবহার করে। সরঞ্জামগুলির নির্দিষ্ট অংশগুলি দলভেদে পরিবর্তিত হয় তবে তারা যা পরেন এবং ব্যবহার করেন তাতে কিছু সামঞ্জস্যপূর্ণতা থাকে। তাদের বেশিরভাগ সরঞ্জাম সেনাবাহিনীকে সরবরাহ করা থেকে আলাদা করা যায় না, কারণ এটি সামরিক বাহিনীর উদ্বৃত্ত সরঞ্জাম।
বস্ত্র
ডান|থাম্ব|220x220পিক্সেল| একটি অনুশীলন ব্যায়াম সময় Marion কাউন্টি SWAT টিম সদস্যদের। সোয়াট কর্মীরা সেনাবাহিনীর সজ্জিত কৌশলগত পোশাকগুলির অনুরূপ ইউটিলিটি পোশাক পরেন। অনেক পুলিশ বিভাগ তাদের মূল রঙ কালো বা নীল পোশাক থেকে বিচ্ছিন্ন হয়ে গেছে, এবং সোয়াট পোশাকগুলিতে এখন সামরিক সবুজ এবং ছদ্মবেশের নিদর্শন অন্তর্ভুক্ত রয়েছে।
মূলত সোয়াট দলগুলি ডব্লিউডব্লিউ টু- অতিরিক্ত স্টিলের হেলমেট, বা ফাইবারগ্লাস মোটরসাইকেল হেলমেটগুলির সাথে সজ্জিত ছিল। আধুনিক সোয়াট দল সাধারণত মার্কিন যুক্তরাষ্ট্রের সামরিক হেলমেট ব্যবহার করে। ফায়ার রেন্টার্ডান্ট বালাক্লাভাগুলি প্রায়ই মুখ রক্ষা করার পাশাপাশি দলের সদস্যদের পরিচয় রক্ষা করতে ব্যবহৃত হয়। ব্যালিস্টিক বর্মগুলি, কখনও কখনও কঠোর প্লেট সন্নিবেশ সহগুলোই সাধারণত ব্যবহৃত হয়। এই পরিচয়গুলি সহজ সনাক্তকরণের করার জন্য "পুলিশ", "শেরিফ", "সোয়াট" বা অনুরূপের সাথে লেবেলযুক্ত ব্যবহৃত হয়।
অস্ত্রশস্ত্র
বাম|থাম্ব| একটি সোয়াট প্রশিক্ষণের সময় একজন কর্মকর্তার বন্দুকচালনা। যদিও সোয়াট দলে বিভিন্ন ধরনের অস্ত্র ব্যবহার করা হয়, তবে সর্বাধিক ব্যবহৃত সাধারণ অস্ত্রগুলির মধ্যে রয়েছে সাবমেরিন বন্দুক, কার্বাইনস, এসল্ট রাইফেলস, শটগান এবং স্নাইপার রাইফেল।
কৌশলগত সহায়তার মধ্যে ফ্ল্যাশ ব্যাং, গ্রেনেড, এবং কাঁদানে গ্যাস গ্রেনেড অন্তর্ভুক্ত। ক্যান্টিন দলগুলি সোয়াট দলের মধ্যেও অন্তর্ভুক্ত করা যেতে পারে, অথবা এটি একটি চুক্তি ভিত্তিতে ব্যবহার করা যেতে পারে।
৯ মিলিমিটার হ্যাকলার ও কক এমপি৫ সাবমিশন বন্দুক বেশিরভাগ সোয়াট দলের প্রধানতম অস্ত্র ছিল, তবে ৫.৫৬ কার্বাইনস যেমন কল্ট সিআর -১৫ এবং আরো আধুনিক এম৪ কারবাইন দ্বারা এটি অনেকগুলি বিভাগে পর্যায়ক্রমে স্থানান্তরিত হয়েছে। সোয়াট দলগুলির দ্বারা ব্যবহৃত সাধারণ শটগানগুলি আধা-স্বয়ংক্রিয় বেনেলি এম ১ এবং, কম পরিমাণে ব্যবহৃত অস্ত্রের মধ্যে পাম্প-অ্যাকশন রিমিংটন ৮৭০ অন্তর্ভুক্ত।
এগুলোর পাশাপাশি সেমি-স্বয়ংক্রিয় পিস্তল বহুল ব্যবহৃত হয়। উদাহরণগুলি অন্তর্ভুক্ত থাকতে পারে, তবে এটি সীমিত নয়: এম ১১১১ পিস্তল সিরিজ, সিআইজি সউয়ার সিরিজ (বিশেষ করে পি ২২৬  এবং পি ২২৯), বিয়ারেট ৯২ সিরিজ, গ্লক পিস্তল,   এইচ ও কে ইউএসপি সিরিজ, এবং ৫.৭x২৮মিমি এফএন ফাইভ সেভেন পিস্তল।
দরজাগুলি দ্রুত ভাঙতে, রাম ভাঙতে, ভঙ্গকারী রাউন্ডগুলিসহ শটগানগুলি, বা বিস্ফোরক চার্জগুলি লক বা কবজা ভাঙতে বা এমনকি দরজার ফ্রেমটি ভেঙ্গে দিতে ব্যবহার করা যেতে পারে। সোয়াট দলগুলিও অ-প্রাণঘাতী অস্ত্রশস্ত্র ও অস্ত্র ব্যবহার করে। এর মধ্যে রয়েছে টাসার, পিপার স্প্রে ক্যান্টার, বীজ ব্যাগের সাথে লোড করা শটগান, পেপারবল বন্দুক, গ্রেনেড, ফ্ল্যাশ ব্যাং গ্রেনেড এবং কাঁদানে গ্যাস । ব্যালিস্টিক ঢালগুলি সোয়াট দলের সদস্যদের জন্য কভার প্রদান এবং বন্দুকযুদ্ধ প্রতিফলিত করার জন্য মুখোমুখি অবস্থানের পরিস্থিতিতে ব্যবহৃত হয়। পেপারবল বন্দুক মূলত বল চিহ্নিতকারী পেইন্ট বল যা অলেরেসিন ক্যাপসিকাম ("মরিচ স্প্রে") ধারণকারী বল।
যানবাহন
থাম্ব|লি কাউন্টি শেরিফের অফিস (ফ্লোরিডা) সোয়াট টিমের মালিকানাধীন লি কাউন্টো বিয়ারক্যাট সোয়াট দলগুলি এআরভিগুলি (আর্মার্ড রেসকিউ ভেহিকল ) অনুপ্রবেশ, হস্তক্ষেপ, বা কৌশলগত ক্রিয়াকলাপের সময় যেমন বেসামরিক নাগরিক, কর্মকর্তা, অগ্নিনির্বাপক, অথবা বন্দুক দ্বারা আক্রান্ত সামরিক কর্মীদের উদ্ধারের সময়ও ব্যবহার করতে পারে। হেলিকপ্টারগুলি আকাশে বা র‍্যাপেলিং বা ফাস্ট-রোপিংয়ের মাধ্যমে অনুপ্রবেশ করতে ব্যবহৃত হতে পারে। শহুরে পরিবেশগুলিতে অনুপ্রবেশের সময় সন্দেহভাজনদের সনাক্তকরণ এড়ানোর জন্য, সোয়াট দল নিজও বানোনো বাস, ভ্যান, ট্রাক, বা অন্যান্য আপাতদৃষ্টিতে স্বাভাবিক যানবাহনগুলি ব্যবহার করতে পারে। ১৯৯৭ সালের নর্থ হলিউড শ্যুটআউটের সময়, এলএপিডি সোয়াট একটি সশস্ত্র নগদ-ডেলিভারি ট্রাক পরিচালনা করেছিল, যা তারা ব্যাপকভাবে সশস্ত্র ব্যাংক ডাকাতদের সাথে যুদ্ধের সময় অগ্নিকাণ্ডে আহত বেসামরিক নাগরিক ও কর্মকর্তাদের বের করে আনতে ব্যবহৃত হয়েছিল।
ওহাইও স্টেট হাইওয়ে প্যাট্রোলস স্পেশাল রেসপন্স টিম (এসআরটি) এর মতো ইউনিটগুলি লেনকো ইঞ্জিনিয়ারিং কর্তৃক তৈরিকৃত বি.ই.এ.আর.(বেয়ার) নামে একটি গাড়ি ব্যবহার করে, যা একটি দ্বিতীয় এবং তৃতীয় তলার ভবনে প্রবেশ করার জন্য শীর্ষে সিঁড়িসহ একটি খুব বড় বর্মযুক্ত গাড়ি। এলএপিডি সহ অনেক সংস্থা, এলএএসডি এবং এনওয়াইপিডি, বেয়ার এবং ছোট লেনকো বিয়ারক্যাট উভয়ই ব্যবহার করে। মালয়েশীয় পুলিশ বিভাগের একটি কাস্টমাইজড বেয়ার রয়েছে যা উচু ভবনগুলিতে পৌছানোর জন্য একটি সিঁড়ি দিয়ে সজ্জিত। রাজ্যের এবং এলএপিডি সহ সারা বিশ্বজুড়ে সোয়াট দলগুলি প্যাট্রিয়ট ৩ লিবারেটর এবং 'মার্স' (মোবাইল অ্যাডজাস্টেবল র‍্যাম্প সিস্টেম) সাথে তাদের বর্মযুক্ত এবং বর্মহীন যানবাহনগুলির সাথে মাপসই করে, এলভেটেড কৌশলগুলি প্রয়োগ করে দ্বিতীয় এবং তৃতীয় তলার ভবনে প্রবেশের জন্য, বিমান হামলা, স্নাইপার অবস্থান, জাহাজে প্রবেশ ইত্যাদির জন্য।
তলসা পুলিশ বিভাগের এসওটি (স্পেশাল অপারেশনস টিম) ব্রিটিশদের নির্মিত একটি আর্মার্ড পার্সোনেল ক্যারিয়ার, আলভিস সারসেন ব্যবহার করে। প্রয়োজন মেটানোর জন্য সারসেনকে করা হয়েছে। একটি রাত সূর্যকে   শীর্ষে মাউন্ট করা হয় এবং একটি রামকে সামনের দিকে মাউন্ট করা হয়। সারসেন ওয়ারেন্ট পরিষেবা থেকে শুরু করে জরুরী প্রতিক্রিয়া হিসাবেও ব্যবহার করা হয়েছে। এটি দলের সদস্যদের এক জায়গা থেকে অন্য জায়গায় নিরাপদে সরানোতে সক্ষম।
কিলেন, টেক্সাস, অস্টিন, টেক্সাস এবং ওয়াশিংটন ডিসি পুলিশের পুলিশ বিভাগ ফ্লোরিডা হাইওয়ে প্যাট্রোল এর মতই ক্যাডিল্যাক গেজ রঞ্জার ব্যবহার করে|
ইরাক
২০১০ সালের নভেম্বরের শেষের দিকে, আল-কায়েদা (ইরাক) এর "বাগদাদের আমীর" নামে পরিচিত হুতাফা আল-বাতাউইকে ৩১ অক্টোবর ২০১০ এর অ্যারি লেডি অব স্যালভেশন সিরিয়ান ক্যাথলিক গির্জার উপর হামলার সাথে জড়িত ১১ জনসহ গ্রেফতার করা হয়েছিল। বাগদাদের করদদা জেলায় একটি জঙ্গি সন্ত্রাসবাদ জেল কমপ্লেক্সে বাতাউই আটক ছিল। ২০১৯ সালের মে মাসে পালানোর ব্যর্থ প্রচেষ্ট চলাকালে, বাতাউই এবং বাকি ১০ জন সিনিয়র আল-কায়েদার জঙ্গিরা একটি সোয়াট দলের হাতে নিহত হন।
দাসপুর বিধানসভা কেন্দ্র
দাসপুর (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩০ নং দাসপুর বিধানসভা কেন্দ্রটি দাসপুর-২ সমষ্টি উন্নয়ন ব্লক এবং বাসুদেবপুর, দাসপুর-১, দাসপুর-২, নন্দনপুর-১, নন্দনপুর-২ এবং পঞ্চবেড়িয়া গ্রাম পঞ্চায়েত গুলি দাসপুর-১ সমষ্টি উন্নয়ন ব্লক এর অন্তর্গত।
দাসপুর বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
২০১২ উপনির্বাচন
২০১২ সালে তৃণমূল কংগ্রেস বিধায়ক অজিত ভুঁইয়া মারা যাওয়ার কারণে উপনির্বাচন হয়। এআইটিসি এর মমতা ভুঁইয়া ১৮,৯২৮ টি ভোটে  তার নিকটতম প্রতিদ্বন্দ্বী সিপিআই (এম) এর সমর মুখার্জিকে পরাজিত করেন।